|  |
| --- |
| **ԱՐԹԻԿ ՀԱՄԱՅՆՔԻ ՂԵԿԱՎԱՐ ԱՆԱՆ ՈՍԿԱՆՅԱՆԻ ՈՒՂԵՐՁԸ ՀԱՆՐԱՊԵՏՈՒԹՅԱՆ ՏՈՆԻ ԱՌԹԻՎ** |
| http://artik.am/Upload/News/280525095145.jpgՍիրելի՛ հայրենակիցներ.  🇦🇲🇦🇲 Շնորհավորում եմ բոլորիս Հանրապետության տոնի առթիվ: Մայիսյան հաղթանակները նոր և փառավոր էջ բացեցին հայ ժողովրդի դարավոր պատմության մեջ։ Ժամանակն ապացուցեց` եթե չլիներ 1918 թվականի մայիսի 28-ը, չէր լինելու և՛ Խորհրդային Հայաստանը, և՛ ներկայիս Հայաստանի Հանրապետությունը: Ահա թե ինչու` հարյուր յոթ տարի առաջ պետականության վերականգնումը կրկնակի թանկ է և նվիրական յուրաքանչյուրիս համար: Հայաստանի առաջին Հանրապետությունը քաղաքացիներին բերեց անկախ պետականություն, ազատություն, մարդու իրավունքներ, որոնք ամրագրվեցին օրենքներով: Եվ մենք` ներկա Հայաստանի քաղաքացիներս, պետք է միասնականությամբ քայլենք առաջ, հավատարիմ լինենք առաջին Հանրապետության պատգամներին: 🇦🇲🇦🇲 Կրկին շնորհավորելով բոլորիս Հանրապետության տոնի առթիվ` մաղթում եմ խաղաղություն և ստեղծագործ աշխատանք` հանուն մեր երկրի բարօրության և առաջընթացի։ |